བཅུ་ཕྲག་རིག་པའི་གཞུང་ལུགས་ལ་མཁྱེན་དཔྱོད་རབ་ཏུ་ཡངས་ཤིང་།མདོ་སྔགས་གཞུང་བརྒྱ་སྨྲ་བའི་སློབ་དཔོན་ཆེན་མོ།གཡུང་དྲུང་བོན་བཤད་སྒྲུབ་སློབ་གླིང་གི་སློབ་གཙོ་རྫ་དགེ་བཤེས་ཚེ་དབང་བསྟན་འཛིན་མཆོག་ནི།སྤྱིར་བཏང་གི་དགེ་བཤེས་ག་གེ་མོ་ཞིག་དང་།མཁས་རློམ་རང་ག་བ་ཞིག་དང་གཏན་ནས་མི་འདྲ་བར།ཁོང་ནི་ལོ་རྒྱུས་རིག་པ།ཚད་མ་རིག་པ།སྒྲ་རིག་པ།སྐར་རྩིས་རིག་པ།གསོ་བ་རིག་པ།འབྱུང་རྩིས་རིག་པ།བཟོ་བ་རིག་པ་སོགས་རིག་གནས་ཀྱི་རྣམ་གྲངས་མང་པོ་མང་པོ་ཞིག་གི་བདག་ཉིད་དུ་གྱུར་པས།ཁོང་ལ་ངེས་དོན་གྱི་དགེ་བཤེས་ཆེན་མོ་དང་།ངེས་དོན་གྱི་སློབ་དཔོན་ཆེན་མོ་ཞིག་གི་མཚན་སྙན་བཟང་པོ་དོན་གྱིས་མངའ་བ་ལགས།དེ་བས་ཁོང་གིས་༢༠༡༥ལོ་ནས་བསྟུད་མར་རྔ་ལྗོངས་ལི་ཐོ་བརྩམས་གནང་མཛད་དེ་ད་ལྟ་༢༠༡༩ལོའི་རྔ་ལྗོངས་ལི་ཐོ་འགྲེམ་སྤེལ་བྱེད་ལ་ཉེ་བའི་གཏམ་བཟང་སྙན་མོ་དོ་དགོང་དངོས་སུ་ཐོས་པས་དགའ་སྤྲོས་སྣང་བ་ཆེས་ཆེར་རྒྱས་བཞིན་གསལ་བཤད་ཐུང་ངུ་འདི་བྲི་བར་སྤྲོ་བ་དཔག་མེད་བརྟས།